Putt on kõige tähtsam golfilöök. Kui golfiring läbida ettenähtud löökide arvu ehk raja par-iga, siis kokku sooritatakse 72 lööki. Neist pooled, ehk 36 lööki on putid. Sellest tulenevalt on puttamisel oluline osa hea tulemuse saavutamisel. Puttamine on väga personaalne. Kasutusel on väga erinevaid löögitehnikaid ja puttereid. Igaüks peab leidma aja jooksul endale sobiva. Siinkohal tutvustame klassikalise puttamise põhitõdesid.
#000000
Aseta golikepp vasaku käe peopessa. Keera sõrmed ümber varre ja jäta pöial keskele. Aseta parem käsi vasaku alla. Paiguta ka parema käe pöial keskele. Vasaku käe nimetissõrme võib asetada parema käe sõrmede peale.
#000001
Võta õlgadelaiune või veidi kitsam harkseis. Kõverda kergelt põlved. Kummarda puusast ette nii, et silmad oleksid palli kohal. Golfipalli asukoht on tsentrist natuke esimese jala pool. Kõverda küünarnukid. Lükka käed natuke pallist ettepoole (löögisuunas). Tee löögiliigutus õlgadest selliselt, et kogu ülakeha liiguks ühe tervikuna pendlina edasi tagasi. Hoia randmed fikseeritult. Hoia pea paigal ja pilk pallil.
#000002
Õige algasend on väga tähtis selleks, et sooritada golfilööki. Ilma õige algasendi ja hoideta (grip) ei ole võimalik teha head golfilööki. Juhendame, kuidas võtta õige algasend.
#000003
Hoie ehk grip on väga oluline selleks, et sooritada hea golfilöök. Golfikepi asend palli tabamise hetkel peab olema õige. Proovi erinevaid hoideid ja vali endale sobivaim.
#000004
Kui golfilöögi sooritamiseks ei ole vaja teha täislööki, siis sellist lööki nimetatakse pitch löögiks. Enamasti sooritatakse seda lööki siis, kui lipuni on minna 40-100 meetrit.
#000005